	0
	1
	2
	3
	4



PARLAMENTUL ROMÂNIEI

CAMERA DEPUTAŢILOR 

	   Comisia pentru agricultură, silvicultură,

industrie alimentară şi servicii  specifice
	                Bucureşti,  08.09.2005

                 Nr.24/336


RAPORT
asupra proiectului de Lege pentru  ratificarea Acordului Anual de Finanţare 2004 între România şi Comisia Comunităţilor Europene cu privire la Programul special de aderare pentru  agricultură şi dezvoltare rurală în România, semnat la Bruxelles şi, respectiv,
 la Bucureşti la 12 mai 2005

Comisia pentru agricultură, silvicultură, industrie alimentară şi servicii specifice a fost sesizată spre dezbatere pe fond, cu proiectul de Lege pentru  ratificarea Acordului Anual de Finanţare 2004 între România şi Comisia Comunităţilor Europene cu privire la Programul special de aderare pentru  agricultură şi dezvoltare rurală în România, semnat la Bruxelles şi, respectiv, la Bucureşti la 12 mai 2005, transmis cu adresa nr.P.L. – X 356 din 6 septembrie  2005 şi înregistrat sub nr.24/332/06.09.2005. 
La întocmirea raportului, Comisia a avut în vedere avizul Consiliului Legislativ.
 Proiectul de lege are ca obiect ratificarea Acordului Anual de Finanţare 2004 între Comisia Comunităţilor Europene, pentru Comunitatea Europeană, şi România, semnat la Bruxelles şi, respectiv la Bucureşti, la 12 mai 2005.
Proiectul de Lege pentru  ratificarea Acordului Anual de Finanţare 2004 între România şi Comisia Comunităţilor Europene cu privire la Programul special de aderare pentru agricultură şi dezvoltare rurală în România, semnat la Bruxelles şi, respectiv, la Bucureşti la 12 mai 2005 face parte din categoria legilor ordinare, potrivit prevederilor art.73 din Constituţia României, republicată.

La lucrările comisiei au fost prezenţi 25 de deputaţi, din totalul de 25 de membri ai comisiei.

La dezbaterea proiectului a participat ca invitat, în conformitate cu prevederile art.51 şi 52 din Regulamentul Camerei Deputaţilor, republicat, domnul Dănuţ Apetrei,  secretar de stat în cadrul Ministerului Agriculturii, Pădurilor şi Dezvoltării Rurale. 

Raportul Comisiei a fost adoptat în unanimitate, în şedinţa din 7 septembrie 2005.

În urma dezbaterii, Comisia propune adoptarea proiectului de lege în forma prezentată de Guvern.

Proiectul de lege, potrivit art.75 alin.(1) şi (3) din Constituţia României, republicată, şi art.86 alin.(2) pct.1 din Regulamentul Camerei Deputaţilor, republicat, este de competenţa decizională a Senatului.

VICEPREŞEDINTE,



     SECRETAR,
             Valeriu TABĂRĂ 



     Ioan   MUNTEANU
Întocmit: Consilier Anton PĂŞTINARU    

